На основу члана 73. ст. 10, 11. и 12. и члана 78. став 1. тачка 1) Закона о основама система образовања и васпитања ("Сл. гласник РС", бр.88/2017, 27/2018-др.закон и 10/2019***)***), чл. 70-74. Закона о основном образовању и васпитању ("Сл. гласник РС", бр.55/2013 , 101/2017, 27/2018-др.закон и 10/2019) и члана 23 става 3 Статута Основне школе, бр.227 од 29.05.2019.год., Школски одбор ОШ„Бранко Радичевић“ Оџаци, на седници одржаној дана **29.05.2019.** године, доноси

ПРАВИЛНИК О ИСПИТИМА

ОШ „БРАНКО РАДИЧЕВИЋ“ ОЏАЦИ

**Опште одредбе**

**Члан 1**

Овим Правилником утврђују се врсте испита, рокови за полагање испита, испитна комисија, организација и начин полагања испита, оцењивање на испиту, записник о полагању испита и правна заштита ученика у вези са полагањем испита у Основној школи "Бранко Радичевић“ Оџаци, " (даље: Школа) у складу са Законом, Законом о основном образовању и васпитању и Статутом Школе.

**Врсте испита и рокови за полагање**

**Члан 2**

У Школи се полажу следећи испити:

- завршни;

- поправни;

- разредни;

- испити ученика који завршава школовање у року краћем од предвиђеног - брже напредовање;

- испит по приговору на закључну оцену и испит;

- испити ученика осмог разреда који имају више од две недовољне оцене или нису положили поправни испит;

- испит из страног језика који ученик није изучавао у Школи.

**Завршни испит**

**Члан 3**

Завршни испит полаже ученик након завршеног осмог разреда, по програму завршног испита за школску годину у којој је завршио осми разред, писаним путем - решавањем тестова, у складу са Законом о основном образовању и васпитању. Ближе услове којима је уређен завршни испит прописује министар.

Програмом завршног испита одређују се наставни предмети из којих ученик полаже завршни испит.

Ученик са сметњама у развоју и инвалидитетом полаже завршни испит у складу са његовим чулним и моторичким могућностима, односно условима које захтева одређена врста инвалидитета.

Прилагођавање завршног испита за ученике којима је потребна додатна подршка врши се у складу са врстом потребне додатне подршке.

Полагањем завршног испита ученик стиче право на упис у средњу школу, у складу са Законом и законом који уређује област средњег образовања и васпитања.

Регуларност завршног испита обезбеђује директор.

Резултати завршног испита служе школи за утврђивање квалитета рада наставника и школе, ослонац су за развојно планирање и унапређивање свеукупног рада школе и служе Министарству за процену стања и напретка образовања у Републици Србији.

На основу резултата завршног испита не врши се рангирање школа, али успешне школе које покажу изузетну педагошку вредност могу да се награде, а неуспешне се упозоравају на потребу унапређивања свог рада.

**Поправни испит**

**Члан 4**

**Поправни испит полаже ученик од четвртог до осмог разреда који на крају другог полугодишта има до две недовољне закључне бројчане оцене из обавезних предмета или из једног обавезног предмета и изборног програма други страни језик.**

**Ученик од четвртог до седмог разреда полаже поправни испит у августовском испитном року, а ученик осмог, односно завршног разреда у јунском и августовском испитном року.**

**Ученик који полаже поправни испит обавезан је да похађа припремну наставу, коју је школа дужна да организује непосредно пре полагања поправног испита.**

**Ученик који положи поправни испит завршава разред.**

**Ученик од четвртог до седмог разреда и ученик који на крају другог полугодишта има више од две недовољне закључне бројчане оцене и ученик који не положи поправни испит или не приступи полагању поправног испита понавља разред, у складу са законом.**

**Ученик осмог, односно завршног разреда који има више од две недовољне закључне бројчане оцене или не положи поправни испит не понавља разред, већ завршава започето образовање и васпитање у истој школи полагањем испита из обавезног предмета, односно изборног програма други страни језик из којег има недовољну оцену, у складу са законом.**

**Ученик осмог разреда основног образовања и васпитања који положи поправни испит, стиче право да полаже завршни испит у основном образовању и васпитању у прописаним роковима.**

**Члан 5**

**Разредни испит**

**Разредни испит полаже ученик који није оцењен из једног или више предмета, изборног програма или активности.**

**Ученик може бити неоцењен из обавезног предмета, изборног програма и активности уколико није похађао наставу више од трећине укупног годишњег броја часова тог обавезног предмета, изборног програма и активности и уколико се оцењивањем утврди да није достигао образовне стандарде на основном нивоу.**

**Ученик који на разредном испиту добије једну или две недовољне оцене, као и ученик који није приступио полагању разредног испита из једног или два обавезна предмета, изборног програма и активности полаже поправни испит.**

**Ученик који на разредном испиту добије недовољну оцену из више од два обавезна предмета, укључујући и изборни програм други страни језик, или који не приступи полагању разредног испита из више од два обавезна предмета, изборног програма и активности, понавља разред, у складу са законом**

**Члан 6**

**Испит из страног језика**

**Члан 7**

Ученик може да полаже испит из страног језика који није изучавао у школи.

Испит из става 1. овог члана полаже се по прописаном програму наставе и учења за одређени разред.

Школа издаје ученику уверење о положеном испиту.

Испит из страног језика може да се полаже и у другој школи, која остварује програм тог језика.

Изузетно, ученику може да се призна уверење о положеном испиту из страног језика као доказ о савладаности програма страног језика за одређени разред, ако је то у најбољем интересу ученика, уколико је ученик наставио стицање основношколског образовања у другој школи, у којој се изучава други страни језик у односу на школу у којој је претходно стицао основношколско образовање и васпитање.

**Испит у поступку бржег напредовања ученика**

**Члан 8**

Испит у поступку бржег напредовања ученика - ученик који се истиче знањем и способностима може у току једне школске године да заврши два разреда, полагањем испита и заврши основну школу у року краћем од осам година, под условима и по поступку који прописује министар.

Испуњеност услова за брже напредовање ученика утврђује наставничко веће.

Министар прописује услове за брже напредовање ученика.

**Испит по приговору и жалби**

 **Члан 9**

Испит по приговору полаже ученик који је поднео приговор, на закључну оцену из предмета и жалбу на испит , сагласно одредбама чл. 82. Закона о основама система образовања и васпитања.

**Рокови за полагање**

 **Члан 10**

Ученик од четвртог до седмог разреда полаже поправни испит у августовском испитном року, а ученик осмог разреда у јунском и августовском испитном року.

Разредни испит ученик полаже у јунском и августовском испитном року

Ученик има право да изабере предмете из којих ће полагати испите у јунском испитном року, а које у августовском испитном року.

  **Члан 11**

Остали испити могу се полагати у следећим испитним роковима:

- септембарски;

- новембарски;

- јануарски;

- априлски;

- јунски;

- августовски;

**Испитна комисија**

**Члан 12**

Сви испити, осим завршног испита, полажу се пред испитном комисијом од три члана, од којих најмање два морају бити стручна за предмет.

Испитну комисију решењем образује директор Школе за сваки испит и сваки испитни рок.

Уколико Школа нема потребан број стручних лица за одговарајући предмет, директор ће ангажовати стручно лице из друге школе.

**Члан 13**

Уколико је неки од чланова испитне комисије спречен да присуствује испиту, директор ће решењем одредити новог члана комисије најкасније до почетка одржавања испита.

Ако се замена не обезбеди благовремено, изостанак члана комисије констатује се записнички, а директор одређује нови рок за полагање испита.

Члан испитне комисије на испиту по приговору на оцену не може бити наставник чија је оцена оспорена или на чији предлог је утврђена закључна оцена.

У саставу комисије која је образована у случају поништавања испита не могу бити чланови комисије чији је испит поништен.

**Организација и начин полагања испита**

**Члан 14**

Ученик може да приступи полагању испита, уколико је претходно поднео пријаву за полагање испита најкасније пет дана пре почетка испита.Пријаву потписује родителљ ученика.

Школа на огласној табли истиче обавештење о времену, месту и начину полагања испита, најкасније 10 дана пре полагања испита, односно пре почетка испитног рока.

Ученику који је уредно пријавио испит, али из оправданих разлога не приступи полагању и који поднесе доказ о немогућности полагања испита ( лекарско уверење и сл.), директор Школе, на његов захтев, може одобрити одлагање полагања испита.

Директор Школе разматра захтев ученика и уколико уважи исти, доноси одлуку о одлагању полагања испита и дану одржавања испита и о томе обавештава ученика или његовог родитеља.

Испит који је одложен може се обавити најкасније последњег дана испитног рока, а ако то није могуће, тада се полагање одлаже за следећи испитни рок.

**Члан 15**

Пре полагања испита, ученик се од стране чланова испитне комисије упознаје са правима и обавезама за време полагања испита.

**Члан 16**

Уколико се испит састоји из писменог и усменог дела испита, прво се полаже писмени део.

Писмени део испита траје један а изузетно два наставна часа.

Приликом полагања писменог дела испита није дозвољено коришћење помоћне литературе.

Ученик не сме да напусти просторију у којој се обавља писмени испит без одобрења испитне комисије, не сме да користи мобилни телефон, електронски уређај или друга средства којима се омета спровођење испита.

У току дана ученик може да ради писмени део испита само из једног предмета.,а поред тога и још један усмени део другог предмета.

**Члан 17**

Усмени део испита полаже се извлачењем испитних цедуља.

У току дана ученик може да полаже усмени део испита из највише два наставна предмета.

На усменом делу испита обавезно је учешће свих чланова испитне комисије.

Испитна цедуља садржи најмање три испитна питања.

Испитна комисија припрема испитна питања тако да се испитним питањима обухвати целокупно градиво наставног предмета.

Испитне цедуље морају бити од исте хартије, једнаке величине и боје, обележени редним бројевима, оверене печатом школе.

Број испитних цедуља мора бити за пет већи од броја кандидата који полажу испит тог дана .

**Члан 18**

Пре него што почне да одговара, ученик може да замени испитну цедуљу,по одобрењу испитне комисије, али само једном у току полагања усменог дела испита из једног предмета.

Приликом утврђивања оцене из усменог дела испита испитна комисија ће имати у виду и извршену замену испитног листића и то се констатује у записнику.

**Члан 19**

По извлачењу испитног питања ученик има право да на чистом листу папира сачини концепт одговора на постављена питања, који ће му послужити приликом давања одговора.

Време за припрему одговора може трајати најмање 15 минута, осим ако више ученика извлачи испитна питања,када то време траје онолико колико трају одговори ученика који полажу испит раније.

 **Члан 20**

Ако ученик има веће сметње у говору или друге тешкоће које га сметају у давању коректних усмених одговора на постављена питања, испитна комисија може припремљени концепт одговора ученика прочитати и прихватити као дат усмени одговор на постављена питања.

Одлуку о читању концепта доноси испитна комисија у току испита, а на захтев ученика или неког од чланова испитне комисије.

 **Члан 21**

Ученик се може удаљити са испита уколико користи мобилни телефон, електронски уређај или друга средства, недолично се понаша према члановима испитне комисије или ремети ток испита.

Испитна комисија уноси у записник о полагању испита напомену да је ученик удаљен са испита, уз навођење разлога за удаљење.

Ученик који је удаљен са испита из разлога прописаних ставом 1. овог члана Правилника оцењује се негативном оценом.

**Оцењивање на испиту**

**Члан 22**

Ученик који није дошао на испит до почетка полагања усменог дела испита, а свој изостанак није оправдао, а испит је започео да полаже (израдом писменог дела испита)добија недовољну оцену.

Ученик који не дође на полагање испита,а испит није ни започео да полаже (није радио писмени део) сматра се да је одустао од испита.

Ако ученик у току испита одустане од полагања,испита комисија ће у записник унети недовољну оцен. и то се констатује у записнику.

Под одустајањем од даљег полагања испита сматра се кад кандидат извуче исписни листић, па одустане од давања одговора, или кад изради писмени рад, па не дође у одређено време ради полагања усменог дела испита, а свој изостанак не оправда испитној комисији.

**Члан 23**

Ако је ученик испит полагао и израдом писменог рада, испитна комисија утврђује оцену узимајући у обзир и оцену са писменог дела испита.

Испитна комисија утврђује оцену већином гласова својих чланова,

Оцене ученицима јавно саопштава председник комисије,уз образложење.

**Члан 24**

Успех ученика на испиту изражава се описном и бројчаном оценом:одличан (5),врло добар (4),добар (3),довољан (2) и недовољан (1).

Оцена недовољан (1) је негативна оцена.

Оцена испитне комисије постаје коначна уколико у законом прописаном року не буде поднета приговор на испит, односно протеком рока за подношење приговора на испит.

Општи успех ученика утврђује одељенско веће после полагања испита.

**Записник о полагању испита**

**Члан 25**

Записник о полагању испита Школа води за сваког ученика појединачно.

Записник се води на обрасцу и на начин прописан Правилником о садржају и начину вођења евиденције и издавању јавних исправа у основној школи.

**Евиденција о испитима**

 **Члан 26**

Председник испитне комисије уноси податке о сваком ученику у записник о полагању испита.Унете податке оверавају својим потписом сва три члана испитне комисије.

На основу записника о полагању испита, одељенски старешина уноси у матичну књигу ученика податке о обављеном испиту.Податци се уносе мастилом или хемијском оловком.

  **Члан 27.**

Пријаве и записник о полагању испита, испина комисија добија од секретара школе пре почетка испита.

Председници испитне комисије обавезни су да по одржаним испитима врате секретару записнике и пријаве са унетим податцима и резултатима обављених испита.

Председник испитне комисије пре враћања секретару документације, прегледа све записнике и контролише да ли су сви потребни подаци исправно унети.

Пријаве за полагање испита и записници о полагању испита чувају се у архиви школе.

**Правна заштита ученика**

 **Члан 28**

Ученик, његов родитељ или старатељ има право да поднесе приговор на испит прописан посебним законом у року од 24 сата од саопштења оцене.

Директор школе је дужан да одлучи о жалби у року од 24 сата од њеног пријема.

Ако утврди да је испит обављен противно Закону или Закону о основном образовању и васпитању и прописима донетим на основу њих, поништиће испит и упутити ученика на поновно полагање испита.

Испит се организује у року од три дана од дана подношења приговора.

Када је поништен испит директор образује нову комисију (најмање три члана, од којих су два стручна за предмет) у чијем саставу не могу бити чланови комисије чији је испит поништен.

Оцена комисије је коначна.

Уколико директор не донесе одлуку по приговору на испит, односно уколико ученик није задовољан одлуком директора по приговору на испит, ученик, његов родитељ или старатељ може да поднесе пријаву Министарству просвете, науке и технолошког развоја (даље: Министарство), у року од осам дана од дана сазнања за повреду својих права.

Ако оцени да је пријава основана, Министарство ће у року од осам дана од дана пријема пријаве да упозори Школу на уочене неправилности и одреди јој рок од три дана од упозорења за отклањање уочене неправилности. Ако Школа не поступи по овом упозорењу, Министарство ће предузети одговарајуће мере, у складу са законом.

 Завршне одредбе

**Члан 29**

На сва питања која нису уређена овим Правилником или су у супротности са законом, примењиваће се непосредно одредбе Закона, посебних закона, и других прописа који уређују ову област.

**Члан 30**

Измене и допуне овог Правилника врше се на начин и по поступку прописаном за његово доношење.

Овај Правилник ступа на снагу осмог дана од дана објављивања на огласној табли Школе.

Ступањем на снагу овог правилника престаје да важи Правилник о испитима од 31.05.2018. године, **дел.**број: 178 /2018

**Број: 229/2019**

Дана: 31.05.2019. год.

 ПРЕДСЕДНИК ШКОЛСКОГ ОДБОРА

 Јасмина Каран

Да је овај Правилник објављен

на огласној табли школе:

31.05.2019. год.,

Правилник ступио на снагу :

08.06.2019 год**.**

тврди и оверава секретар школе:

 \_\_\_\_\_\_\_\_\_\_\_\_\_\_\_\_\_\_

Бјелобрк Тарабић Мирјана